CELEX: 32020D0513
Language: et
Date: 2020-04-07 00:00:00
Title: Nõukogu otsus (ÜVJP) 2020/513, 7. aprill 2020, millega muudetakse otsust (ÜVJP) 2017/1869, mis käsitleb Euroopa Liidu nõuandemissiooni Iraagi julgeolekusektori reformi toetuseks (EUAM Iraq)

8.4.2020   
               
               
                  ET
               
               
                  Euroopa Liidu Teataja
               
               
                  L 113/38
               
            
         NÕUKOGU OTSUS (ÜVJP) 2020/513,
         7. aprill 2020,
         millega muudetakse otsust (ÜVJP) 2017/1869, mis käsitleb Euroopa Liidu nõuandemissiooni Iraagi julgeolekusektori reformi toetuseks (EUAM Iraq)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 16. oktoobril 2017 vastu otsuse (ÜVJP) 2017/1869, (1) millega luuakse Euroopa Liidu nõuandemissioon Iraagi julgeolekusektori reformi toetuseks (EUAM Iraq).
                  
               
                     (2)
                  
                  
                     Nõukogu võttis 15. oktoobril 2018 vastu otsuse (ÜVJP) 2018/1545, (2) millega muudetakse EUAM Iraqi volitusi ja pikendatakse nende kehtivust kuni 17. aprillini 2020.
                  
               
                     (3)
                  
                  
                     Poliitika- ja julgeolekukomitee soovitas pärast EUAM Iraqi strateegilist läbivaatamist muuta EUAM Iraqi volitusi ja pikendada neid kuni 30. aprillini 2022.
                  
               
                     (4)
                  
                  
                     Otsust (ÜVJP) 2017/1869 tuleks seetõttu vastavalt muuta.
                  
               
                     (5)
                  
                  
                     EUAM Iraqil peaks olema projektiüksus projektide kindlaksmääramiseks ja rakendamiseks. EUAM Iraq peaks oma volitustega seotud valdkondades ja oma eesmärkide toetamiseks vastavalt vajadusele koordineerima ja toetama liikmesriikide ja kolmandate riikide poolt nende vastutusel läbiviidavaid projekte ja andma nendega seoses nõu.
                  
               
                     (6)
                  
                  
                     EUAM Iraq viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/1869 muudetakse järgmiselt.
            
                        1)
                     
                     
                        Artiklid 2 ja 3 asendatakse järgmisega:
                        
                           „Artikkel 2
                           Eesmärgid
                           EUAM Iraqi strateegilised eesmärgid on järgmised:
                           
                                       1)
                                    
                                    
                                       anda Iraagi ametivõimudele strateegilisel tasandil nõu ja pakkuda eksperditeadmisi, et teha kindlaks ja määrata kindlaks nõuded, mis on vajalikud, et sidusalt rakendada Iraagi riikliku julgeolekustrateegia julgeolekusektori reformi tsiviilaspekte ning seonduvaid kavasid;
                                    
                                 
                                       2)
                                    
                                    
                                       analüüsida, hinnata ja leida riigi, piirkonna ja kohalikul tasandil võimalusi, kuidas liit saaks veelgi osaleda tsiviiljulgeoleku sektori reformiga seotud vajaduste toetamises;
                                    
                                 
                                       3)
                                    
                                    
                                       anda teavet liidu ja liikmesriikide planeerimis- ja rakendustegevusele ning seda lihtsustada ning
                                    
                                 
                                       4)
                                    
                                    
                                       aidata liidu delegatsioonil koordineerida liidu ja liikmesriikide toetust tsiviiljulgeoleku sektori reformi alal, tagades liidu tegevuse sidususe.
                                    
                                 
                        
                           Artikkel 3
                           Ülesanded
                           Artiklis 2 sätestatud eesmärkide täitmiseks täidab EUAM Iraq vajalikke ülesandeid kooskõlas operatsiooni planeerimisdokumentidega.“
                        
                     
                  
                        2)
                     
                     
                        Artikli 14 lõige 1 asendatakse järgmisega:
                        
                           „1.   EUAM Iraqi tegevusega seonduvate kulutuste katmiseks ette nähtud lähtesumma ajavahemikul 16. oktoobrist 2017 kuni 17. oktoobrini 2018 on 17 300 000 eurot.
                           EUAM Iraqi tegevusega seonduvate kulutuste katmiseks ette nähtud lähtesumma ajavahemikul 18. oktoobrist 2018 kuni 17. aprillini 2020 on 64 800 000 eurot.
                           EUAM Iraqi tegevusega seonduvate kulutuste katmiseks ette nähtud lähtesumma ajavahemikul 18. aprillist 2020 kuni 30. aprillini 2022 on 79 500 000 eurot.
                           Järgnevateks ajavahemikeks määratavad lähtesummad otsustab nõukogu.“
                        
                     
                  
                        3)
                     
                     
                        Lisatakse järgmine artikkel:
                        
                           „Artikkel 14a
                           Projektiüksus
                           
                              1.   EUAM Iraqil on projektiüksus projektide kindlaksmääramiseks ja rakendamiseks. EUAM Iraqi volitustega seotud valdkondades ja oma eesmärkide toetamiseks koordineerib ja toetab EUAM Iraq vastavalt vajadusele liikmesriikide ja kolmandate riikide poolt nende vastutusel läbiviidavaid projekte, võttes nõuetekohaselt arvesse liidu institutsioonilist raamistikku, ja annab nendega seoses nõu.
                           
                           
                              2.   EUAM Iraq on volitatud kasutama liikmesriikide või kolmandate riikide rahalist panust, et rakendada projekte, mille puhul on leitud, et need täiendavad järjekindlal moel EUAM Iraqi teisi tegevusi, ning ta võib seda teha juhul kui:
                              
                                          a)
                                       
                                       
                                          projekt on ette nähtud käesoleva otsusega seotud finantsselgituses või
                                       
                                    
                                          b)
                                       
                                       
                                          see lisatakse missiooni juhi taotlusel EUAM Iraqi volituste kestuse ajal muudatusena nimetatud finantsselgitusse.
                                       
                                    EUAM Iraq sõlmib kõnealuste riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUAM Iraq on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või panustavad riigid pidada liitu või kõrget esindajat vastutavaks EUAM Iraqi tegevuse või tegevusetuse eest nimetatud riikide vahendite kasutamisel.
                           
                           
                              3.   Projektiüksusele kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.“
                           
                        
                     
                  
                        4)
                     
                     
                        Artikli 17 teine lause asendatakse järgmisega:
                        „Seda kohaldatakse kuni 30. aprillini 2022.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 7. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 16. oktoobri 2017. aasta otsus (ÜVJP) 2017/1869, mis käsitleb Euroopa Liidu nõuandemissiooni Iraagi julgeolekusektori reformi toetuseks (EUAM Iraq) (ELT L 266, 17.10.2017, lk 12).
         
            (2)  Nõukogu 15. oktoobri 2018. aasta otsus (ÜVJP) 2018/1545, millega muudetakse otsust (ÜVJP) 2017/1869, mis käsitleb Euroopa Liidu nõuandemissiooni Iraagi julgeolekusektori reformi toetuseks (EUAM Iraq) (ELT L 259, 16.10.2018, lk 31).